สวัสดีค่ะ หนูเป็นไบโพลาร์ คุณปรับยาให้หนู เป็นยา Lamotrigine ตอนแรกจะกินยากับ Escitalopram แต่ตอนนีัให้หยุดไป ก็เลยกินแต่ Lamo (กินครึ่งเม็ด) กินตอน1ทุ่ม แต่รู้สึกเวียนหัวมากๆ เป็นจนถึงวันรุ่งขึ้นทั้งวัน รู้สึกตื่นเต้นตลอดเวลา ใจสั่นตุ้บๆ ทั้งๆที่ไม่มีอะไรให้ตื่นเต้น หงุดหงิด งุ่นง่าน จะให้ปรับเป็นกินเช้าครึ่งเม็ด เย็นครึ่งเม็ด ซึ่งแค่ตอนเย็นอย่างเดียวหนุก็เวียนหัวจะแย่แล้ว อยากรู้ว่ามันเป็นปกติของยานี้หรือว่าหนูแพ้ หรือร่างกายหนูมีปัญหาคะ
สวัสดีค่ะ ยา lamotrigine เป็นยารักษาอาการโรคลมชักและยังใช้รักษาอาการทางจิตประสาทประเภทอารมณ์สองขั้วหรือโรคไบโพลาห์ผลข้างเคียงจากยาชนิดนี้ที่พบได้บ่อยเช่น อาการคลื่นไส้ อาเจียน ปวดศีรษะ เหนื่อยง่าย วิงเวียน ตัวสั่น สับสน อาจเกิดภาวะจิตหรือประสาทหลอน ตาพร่า เกิดความผิดปกติของเม็ดเลือดแดงและเกล็ดเลือดตามาได้ดังนั้นอาการเวียนศีรษะ สับสนดังกล่าวมานั้น อาจจะเป็นผลข้างเคียงที่เกิดจากยา แต่จากปริมาณที่กินก็ถือว่ายังไม่มากนัก แต่อย่างไรก็ดี หากมีผลข้างเคียงจากยาที่กระทบต่อการใช้ชีวิตประจำวันมากจนทนไม่ได้ ควรแจ้งแพทย์ที่ดูแลให้ทราบโดยเร็ว เพื่อทำการปรับเปลี่ยนยาอย่างเหมาะสม หรือการใช้ยาในกลุ่มอื่นเข้ามาควบคุมอาการแทนค่ะ